高中畢業之後，玉城千春就入咗長崎衛斯理仁大學（長崎ウエスレヤン大学）讀短期中文。而金城綾乃就留返響沖繩讀醫務有關嘅專門學校。響讀書期間，因為大家要分開同埋第日都可能各奔前程，所以想去錄音室錄低佢嘅作品畀兩人自己留念。點之去錄好之後，錄音師見佢哋嘅作品好正，就叫佢哋不如獨立發行出一隻單曲碟，響沖繩度買。1996年佢哋就出咗長久（長い間）呢隻碟，竟然一出就賣咗一萬隻以上。電臺、電視臺播放率重好高添。